b'\n_START_ARTICLE_\nHodo\xc4\x8dasni\xc4\x8dka crkva u Wiesu\n_START_SECTION_\nPovijest\n_START_PARAGRAPH_\nGod. 1738., vi\xc4\x91ene su suze na drvenoj figuri \xe2\x80\x9eRanjenog Spasitelja\xe2\x80\x9c, \xc5\xa1to je prourokovalo dotad nevi\xc4\x91enom posjetom hodo\xc4\x8dasnika u velikom broju i sa svih strana Europe. U svojoj knjizi iz 1779. god., Wahrer Ursprung und Fortgang der Wallfahrt des Gegei\xc3\x9felten Heilands auf der Wies ("Pravi izvori i nastavak hodo\xc4\x8da\xc5\xa1\xc4\x87a Izranjenom Spasitelju u Wiesu"), hodo\xc4\x8dasni\xc4\x8dki sve\xc4\x87enik iz crkve u Wiesu, otac Benno Schr\xc3\xb6fl, je napisao: "\xc5\xa0to se mo\xc5\xbee vi\xc5\xa1e re\xc4\x87i o ovoj navali milosti, kada je cijela Europa pojurila ovamo: hodo\xc4\x8dasnici iz Sankt-Peterburga u Rusiji, G\xc3\xb6teborga u \xc5\xa0vedskoj, Amsterdama u Nizozemskoj, Kopenhagena u Danskoj, iz Christiansburga (dana\xc5\xa1nji Oslo) u Norve\xc5\xa1koj, Nimesa u Francuskoj, Cadiza u \xc5\xa0panjolskoj, te da ne spominjem sve njema\xc4\x8dke provincije i susjedna kraljevstva?". God. 1740., izgra\xc4\x91ena je malena drvena kapela kako bi se u njoj smjestila \xc4\x8dudesna skulptura (jo\xc5\xa1 uvijek stoji pored parkinga) i mnogi koji su se molili ispred skulpture po\xc4\x8deli su tvrditi kako su do\xc5\xbeivjeli \xc4\x8dudesno ozdravljenje, \xc5\xa1to je privuklo jo\xc5\xa1 ve\xc4\x87i broj hodo\xc4\x8dasnika. Ubrzo je Opatija Steingaden shvatila kako je kapela premala za brojne hodo\xc4\x8dasnike, te je odlu\xc4\x8dila naru\xc4\x8diti posebno sveti\xc5\xa1te._NEWLINE_Izgradnja je obavljena od 1745. do 1754. god., a unutra\xc5\xa1njost je ukra\xc5\xa1ena freskama i \xc5\xa1tukom u tradiciji \xc5\xa1kole iz Wessobrunnera. \xe2\x80\x9eSve je bilo izvedeno u crkvi na na\xc4\x8din da je nadnarovno postalo vidljivo. Kipovi i zidne slike su kombinirane kako bi se oslobodilo bo\xc5\xbeansko u vidljivom obliku\xe2\x80\x9c._NEWLINE_Njen arhitekt, Dominikus Zimmermann, kada je imao skoro 70 godina, nije se mogao odvojiti od ove crkve, svoga najljep\xc5\xa1eg i najkompletnijeg djela. Stoga je u njenoj velikoj blizini sebi napravio ku\xc4\x87u gdje je \xc5\xbeivio do svoje smrti u 81 godini \xc5\xbeivota. Iz zahvalnosti za uspje\xc5\xa1nu izgradnju crkve, naslikao je votivnu tablu koja pokazuje skru\xc4\x91enog arhitekta kako moli ispred Ranjenog Isusa i potpisao je: "D.Z. Ex voto A. 1757"._NEWLINE_Popularno je mi\xc5\xa1ljenje da je po\xc4\x8detkom 19. stolje\xc4\x87a, tijekom sekularizacije Njema\xc4\x8dke, Bavarska vlada htjela ovu crkvu prodati ili sru\xc5\xa1iti te da su je sa\xc4\x8duvali samo prosvjedi lokalnih seljaka. No iz izvora saznajemo kako je odgovorna dr\xc5\xbeavna komisija bila za opstanak Wiesea kao hodo\xc4\x8dasni\xc4\x8dkog mjesta, \xc4\x8dak usprkos prigovora opata Steingadena._NEWLINE_Hodo\xc4\x8da\xc5\xa1\xc4\x87e je opstalo do dana\xc5\xa1njih dana u obliku tihe molitve hodo\xc4\x8dasnika iz cijeloga svijeta koji u svako doba pohode crkvu. Posljednjih godina je o\xc5\xbeivjelo i hodo\xc4\x8da\xc5\xa1\xc4\x87a u susjedna mjesta molitve poput onog u Weilheim/Schongau, koje svake godine dovede oko 1000 mladih u Wies.\n_START_SECTION_\nOdlike\n_START_PARAGRAPH_\nU Crkvi u Wiesu rokoko je do\xc5\xbeivio svoje savr\xc5\xa1enstvo. Ovo remek djelo, koje su zajedni\xc4\x8dki stvorila bra\xc4\x87a Dominikus i Johann Baptist Zimmermann iz Wessobrunna, smatra se jednom od najljep\xc5\xa1ih crkava u ju\xc5\xbenoj Njema\xc4\x8dkoj, a dobilo je i svoje internacionalno priznanje upisom na popis svjetske ba\xc5\xa1tine. Njena arhitektura je takve kvalitete da se \xc4\x8desto spominje kao \xe2\x80\x9eprostorno \xc4\x8dudo\xe2\x80\x9c iz Wiesa, u svemu ravno onom vjerskom zbog kojega hodo\xc4\x8dasnici dolaze vidjeti crkvu. Rokoko unutra\xc5\xa1njost crkve slavna je po svojim iluzionisti\xc4\x8dkim dekoracijama. U njenom ure\xc4\x91enju su sudjelovali brojni, uglavnom provincijski umjetnici, s iznimkom slavnih kao \xc5\xa1to su Aegid Verhelst i Balthasar Augustin Albrecht. Svi su oni u ovom djelu, uklju\xc4\x8duju\xc4\x87i one kao Anton Sturm i Dominikus Zimmermann, nadma\xc5\xa1ili sva svoja dotada\xc5\xa1nja djela. Pa \xc4\x8dak i opat samostana u Steingadenu, koji je naru\xc4\x8dio ovu gra\xc4\x91evinu, nije o\xc4\x8dekivao ovakvo zdanje. U njenoj izvedbi se nije \xc5\xa1tedilo na novcu kako bi se napravila hodo\xc4\x8dasni\xc4\x8dka crkva u svom idealnom obliku, a kako je crkva gra\xc4\x91ena u vrijeme racionalizma, svaki, i najmanji, detalj je podrobno isplaniran. \xc4\x8cak i kada se naru\xc4\x8divao namje\xc5\xa1taj, oprema i kale\xc5\xbei, samostan je pokazao kraljevsku dare\xc5\xbeljivost._NEWLINE_Usprkos lako\xc4\x87i i eleganciji rokoko stila, crkva u Wieseu ima izrazito meditativnu kvalitetu koja dolazi iz prikazanih teolo\xc5\xa1kih tema. Duhovno sredi\xc5\xa1te crkve je skulptura Ranjenog Isusa (Jaganjac Bo\xc5\xbeji) , teolo\xc5\xa1ka tema koja dobiva svoj smisao u sredi\xc5\xa1njoj fresci Uskrsnu\xc4\x87a na svodu koja prikazuje Krista koji sjedi na dugi (prijestolje posljednjeg suda i vrta vje\xc4\x8dnog \xc5\xbeivota'